
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 711 


11 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική κήρυξη ως μνημείων που χρήζουν ει¬ 
δικής Κρατικής προστασίας Ι.Μ. Βαλτάδων Θεσσα¬ 


λονίκης, επαρ. Θεσσαλονίκης, Ν. Θεσσαλονίκης.. 1 

Χαρακτηρισμός οικίας Δημ. Διαμ. Κεφαλά, Δήμου Βά- 
μου, επαρχ. Αποκορώνου Ν. Χανιών, ως ιστορικού 

διατηρητέου μνημείου. 2 

Χαρακτηρισμός I. Ναού Αγίου Σπυρίδωνος, Δήμου 
Πειραιώς, επαρχ. Πειραιώς, Ν. Αττικής, ως μνημεί¬ 
ου χρήζοντος ειδικής Κρατικής προστασίας. 3 

Κατάρτιση του Οργανισμού Εσωτερικής Υπηρεσίας 
του Νομικού Προσώπου «Δημοτικοί Παιδικοί Σταθ¬ 
μοί Καλαμαριάς» του Δήμου Καλαμαριάς Νομού 
Θεσσαλονίκης. 4 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Β1/Φ34/ΚΗΡ/29243/1095 (1) 

Συμπληρωματική κήρυξη ως μνημείων που χρήζουν ειδι¬ 
κής Κρατικής προστασίας Ι.Μ. Βαλτάδων Θεσσαλονί¬ 
κης, επαρ. Θεσσαλονίκης, Ν. Θεσσαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΘ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Τις διατάξεις των άρθρων 1, 2, 3, 5 του Ν. 1469/50 
«Περί προστασίας ειδικής κατηγορίας οικοδομημάτων 
και έργων τέχνης μεταγενεστέρων του 1830». 

3) Το Π.Δ. 25.5.1926, ΦΕΚ 191/α/11.6.1926 καιΥ.Α./Β1/ 
1034/7/9.1.1986, ΦΕΚ 66/β/21.2.1986. 

4) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε στην αριθμ. 301/8.4.2002 Συνεδρία του, 
αποφασίζουμε: 


Χαρακτηρίζουμε τον περίβολο, το ηγουμενείο, το σκευ¬ 
οφυλάκιο, την βιβλιοθήκη και τον ναό Κοιμήσεως της Θε¬ 
οτόκου, Ι.Μ. Βλατάδων, Δήμου Θεσσαλονίκης, επαρχίας 
Θεσσαλονίκης, Ν. Θεσσαλονίκης ως μνημεία που χρήζουν 
ειδικής κρατικής προστασίας. 

Η Μονή των Βλατάδων καταλαμβάνει έκταση 11 περί¬ 
που στρεμμάτων, που ορίζονται από τοιχοπερίβολο 
ύψους τεσσάρων μέτρων. 

Στο βόρειο και στο νότιο τμήμα του περιβόλου υπάρ¬ 
χουν δύο πυλώνες. Ο περίβολος ανακαινίσθηκε το 1926. 

Το ηγουμενείο βρίσκεται δίπλα στο νότιο πυλώνα. Ανε- 
γέρθηκε το 1926 επί ηγουμενίας Ιωακείμ Ιβηρίτου σύμ¬ 
φωνα με μαρμάρινη επιγραφή που είναι εντοπισμένη στο 
δυτικό τοίχο του κτίσματος. 

Δυτικά του καθολικού κτίστηκε το 1937, στη θέση του 
παλαιού, στο σκευοφυλάκιο και η βιβλιοθήκη της Μονής. 

Ο ναός της Κοιμήσεως της Θεοτόκου είναι μικρός σταυ¬ 
ρεπίστεγος και κτίστηκε το 1927. 

Από τις διατάξεις αυτής της απόφασης δεν προκύπτουν 
δαπάνες σε βάρος του Κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 27 Μάίου 2002 

Με εντολή Υπουργού 
Ο Διευθυντής 

ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. ΥΠ ΠΘ/ΓΔΑ/ΑΡΧ/Β1 /Φ38/ΚΗΡ/24397/907 (2) 

Χαρακτηρισμός οικίας Δημ. Διαμ. Κεφαλά, Δήμου Βάμου, 
επαρχ. Αποκορώνου Ν. Χανίων, ως ιστορικού διατηρη¬ 
τέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΘΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή 
Υπουργού» στους Γ. Γραμματέα, Ειδ. Γραμματέα, Προϊ¬ 
στάμενους Δ/νσεων, Τμημάτων και Γραφείωντου ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Δυτικής Κρήτης όπως αυτή διατυπώθηκε στην 
αριθμ. 12/15.4.2002 Συνεδρία του, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χαρακτηρίζουμε την οικία φερομένης ιδιοκτησίας Μάρ¬ 
κου Ντετοράκη, που βρίσκεται στον οικισμό Πάνω Κεφαλά, 
Δημ. Διαμ. Κεφαλά, Δήμου Βάμου, επαρχ. Αποκορώνου, Ν. 
Χανιών, ως ιστορικό διατηρητέο μνημείο, επειδή τα αρχιτε¬ 
κτονικά του στοιχεία συνδέονται με τη λαϊκή παράδοση της 
Κρήτης στο β' μισό του 18ου αι., που έχει τις καταβολές της 
στην αρχιτεκτονική της όψιμης βενετοκρατίας. 

Πρόκειται για κτίσμα που ανήκει στον τύπο του επιπε- 
δόστεγου πλατυμέτωπου σπιτιού του Κρητικού λαϊκού 
πολιτισμού και στον ιδιαίτερο τύπο του «δικάμαρου», με 
δύοτοξοστοιχίες. 

Από τις διατάξεις αυτής της απόφασης δεν προκύπτουν 
δαπάνες σε βάρος του Κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 25 Φεβρουάριου 2002 

Με εντολή Υπουργού 
Ο Διευθυντής κ.α.α. 

ΙΩΑΝΝΑ ΚΟΛΤΣΙΔΑ - ΜΑΚΡΗ 

-♦- 

Αριθ. ΥΠΠΟ/ΓΔΑ/ΑΡΧ/Β1 /Φ26/ΚΗΡ/23865/871 (3) 

Χαρακτηρισμός I. Ναού Αγίου Σπυρίδωνος, Δήμου Πει¬ 
ραιώς, επαρχ. Πειραιώς, Ν. Αττικής, ως μνημείου χρή- 
ζοντος ειδικής Κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 


3) Τον Ν. 1469/50 «Περίπροστασίας ειδικής κατηγορίας 
οικοδομημάτων μεταγενεστέρων του 1830» 

4) Την ομόφωνη γνωμοδότηση του Τοπικού Συ μβουλίου 
Μνημείων Στερεός Ελλάδας όπως αυτή διατυπώθηκε 
στην αριθμ. 5/12.4.2002 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Σπυρίδωνος στον 
Δήμο Πειραιώς, επαρχ. Πειραιώς, Ν. Αττικής, ως μνημείο 
που χρήζει ειδικής κρατικής προστασίας, με περιβάλλο¬ 
ντα χώρο την έκταση που συμπίπτει με την πλατεία στην 
οποία βρίσκεται και περικλείεται από την οδό Φίλωνος την 
πάροδο Πουρή, τη Λεωφόρο Ακτής Μιαούλη και το Ν. 
όριο της πλατείας Θεμιστοκλέους και σημειώνεται με τα 
σημεία Α - Β - Γ - Δ - Α στο συνημμένο απόσπασμα οδορά- 
ματος, επειδή αποτελεί αντιπροσωπευτικό δείγμα της αρ¬ 
χιτεκτονικής του νεοκλασικισμού και σηματοδοτεί την 
έναρξη του βίου της σύγχρονης πόλης. 

Ο ναός θεμελιώθηκε στα ερείπια περιώνυμης Μονής 
του 11ου ή 12ου αι., στις 18 Μαΐου 1863. 

Το αρχικό σχέδιο εκπονήθηκε από τον Κλεάνθη, σύμ¬ 
φωνα με τα νεοκλασικά πρότυπα, αλλά τροποποιήθηκε 
από τον Ε. δοΐιαυόθζΐ, ανήκει στον τύπο της βασιλικής με 
εγκάρσιο κλιτός και οκτάπλευρο τρούλλο, διαθέτει υπε¬ 
ρώον στηριζόμενο σε πεσσούς με επίκρανα, κτιστό τέ¬ 
μπλο και δύο κωδωνοστάσια. 

Ο ναός σήμερα είναι κατάγραφος, ο ζωγραφικός του 
διάκοσμος περιέχει και δείγματα ζωγραφικής του 19ου 
αι., που ανήκουν στον ρεύμα των Ναζαρηνών. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του Κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 22 Μαΐου 2002 

Με εντολή Υπουργού 
Ο Διευθυντής κ.α.α. 

ΙΩΑΝΝΑ ΚΟΛΤΣΙΔΑ - ΜΑΚΡΗ 




ΕΘΝΙΚΟ ΤΥΠΟΓΡΑώθΟ 

[ΐ-ιηοϋς λ,ογους στο σχεδιάγρσμμ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 17.936 (4) 

Κατάρτιση του Οργανισμού Εσωτερικής Υπηρεσίας του 
Νομικού Προσώπου «Δημοτικοί Παιδικοί Σταθμοί Κα¬ 
λαμαριάς» του Δήμου Καλαμαριάς Νομού Θεσσαλονί¬ 
κης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 2880/2001 (ΦΕΚ 
9/Α730.1.2001) πρόγραμμα «Πολιτεία» για την μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

2. Τις διατάξεις του άρθρου 12 του Ν. 1188/81 (ΦΕΚ 
107/Α /1981) για την κύρωση του Κώδικα περί καταστά- 
σεως προσωπικού των Οργανισμών Τοπικής Αυτ/σης. 

3. Τις διατάξεις του άρθρου 9 παρ.6 του Ν. 2503/1997 
(ΦΕΚ 107/Α71997) για την διοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις. 

4. Τις διατάξεις του Ν. 1431/1984 (ΦΕΚ 46/Α71984) για 
ρύθμιση θεμάτων φορέων κοινωνικής πρόνοιας - παιδι¬ 
κής προστασίας και άλλες διατάξεις. 

5. Τις διατάξεις του άρθρου 26παρ.3του Ν.2819/2000 
(ΦΕΚ 84/Α72000) για την ίδρυση εταιρείας «Ολυμπιακό 
χωριό 2004 Α.Ε.» προστασία ολυμπιακών συμβόλων και 
σημάτων και άλλες διατάξεις. 

6. Τις διατάξεις του Ν. 2190/94 (ΦΕΚ28/Α71994) για την 
σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης, όπως ισχύει με τις 
τροποποιήσεις του. 

7. Τις διατάξεις των Π.Δ/των: 50/2001 (ΦΕΚ 39/Α72001) 
για τον καθορισμό προσόντων διορισμού σε θέσεις φο¬ 
ρέων του δημόσιου τομέα, 37α/87 (ΦΕΚ 11/Α/1987) για 
την μερική επέκταση διατάξεων που ισχύουν για τους δη¬ 
μοσίους υπαλλήλους των άλλων νομικών προσώπων δη¬ 
μοσίου δικαίου και στους υπαλλήλους των ΟΤΑ και προ¬ 
σαρμογή στις ρυθμίσεις του Ν. 1586/1986 και του 22/1990 
(ΦΕΚ 7/Α71990) για την μερική επέκταση διατάξεων που 
ισχύουν για τους δημοσίουςτων Ο.Τ.Α., όπως ισχύουν κά¬ 
θε φορά. 

8. Τις διατάξεις των άρθρων 26, 198, 203 του 410/95 
Π.Δ/τος (Δ.Κ.Κ.), όπως ισχύουν. 

9. Τις 2813/3.6.1987 (ΦΕΚ 22/Α71987) και Γ2β/5466/ 
5.12.1988 (ΦΕΚ 900/Β/1998) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία οργανι¬ 
κών μονάδων διαφορετικής ονομασίας ιδρυμάτων κοινω¬ 
νικής πρόνοιας, που εποπτεύονται από το Υπουργείο 
Υγείας - Πρόνοιας προς τις διευθύνσεις, τμήματα και αυ¬ 
τοτελή γραφεία και τον καθορισμό των κλάδων προϊστα¬ 
μένων των μονάδων αυτών. 

10. Την 762/29.8.2001 απόφαση του Δημοτικού Συμ¬ 
βουλίου Καλαμαριάς με την οποία αποφασίστηκε η συγ¬ 
χώνευση των Α', Β', Γ, Δ' Δημοτικών Παιδικών Σταθμών 
και του Δημοτικού Παιδικού Σταθμού Ν. Κρήνης σε ένα 
ενιαίο Νομικό Πρόσωπο με την ονομασία «ΔΗΜΟΤΙΚΟΙ 
ΠΑΙΔΙΚΟΙ ΣΤΑΘΜΟΙ ΚΑΛΑΜΑΡΙΑΣ», που δημοσιεύτηκε 
στο ΦΕΚ 1603/4.12.2001 τ.Β'. 

11. Την αριθμ. 3/2001 απόφαση του Διοικητικού Συμ¬ 
βουλίου του Νομικού Προσώπου «Δημοτικοί Παιδικοί 
Σταθμοί Καλαμαριάς»,με την οποία καταρτίστηκε ο Ορ¬ 
γανισμός Εσωτερικής Υπηρεσίας. 


12. Την αριθμ. 4/2002 απόφαση του Δημοτικού Συμβου¬ 
λίου Καλαμαριάς, με την οποία εγκρίθηκε ο Ο.Ε.Υ. του νέ¬ 
ου Νομικού Προσώπου. 

13. Την αριθ. 2/15.4.2002 (θέμα 27ο) σύμφωνη γνώμη 
του Υπηρεσιακού Συμβουλίου υπαλλήλων Ο.Τ.Α. Νομού 
Θεσσαλονίκης (πλην δήμου Θεσσαλονίκης) με την παρα¬ 
τήρηση της αρνητικής γνώμης ως προς τη σύσταση μη 
αυτοτελούς Γραφείου Διοίκησης και Ταμιακής Υπηρε¬ 
σίας και την πρόταση υπαγωγής του στη Διεύθυνση. 

14. Επειδή σύμφωνα με τις διατάξεις της παραγρ. 5 του 
άρθρου 8 του Ν. 2307/1995, η τροποποίηση των Οργανι¬ 
σμών Εσωτερικής Υπηρεσίας των δήμων γίνεται με από¬ 
φαση του δημοτικού συμβουλίου και εκδίδεται πράξη του 
Γενικού Γραμματέα ύστερα από γνώμη του οικείου Υπη¬ 
ρεσιακού Συμβουλίου, η οποία δημοσιεύεται στην Εφη¬ 
μερίδα της Κυβερνήσεως. 

15. Επειδή, για την έκδοση της απόφασης του Γενικού 
Γραμματέα απαιτείται και γνώμη του αρμόδιου υπηρε¬ 
σιακού συμβουλίου, στην προκειμένη περίπτωση του 
Υπηρεσιακού Συμβουλίου Προσωπικού ο.τ.ατου Νομού 
Θεσσαλονίκης (πλην Δήμου Θεσσαλονίκης). Η προβλε- 
πόμενη όμως γνώμη είναι «απλή γνώμη» και όχι «σύμφω¬ 
νη γνωμοδότηση». Συνεπώς, κατά τις γενικές αρχές του 
διοικητικού δικαίου αλλά και τη διαμορφωθείσα νομολο¬ 
γία του Συμβουλίου της Επικράτειας, το όργανο που έχει 
την αποφασιστική αρμοδιότητα δε δεσμεύεται από την 
«απλή γνώμη», αλλά μπορεί να αποφασίσει και διαφορε¬ 
τικά (ΣτΕ 1704/1981). Η πράξη του οργάνου αυτού, εφό¬ 
σον έχει περιεχόμενο διαφορετικό από την απλή γνώμη, 
πρέπει να είναι ειδικά αιτιολογημένη (ΣτΕ 369/1978, 
2498/1980, 1926/1989). 

16. Επειδή, κατά τις διατάξεις του άρθρου 12 του Ν. 
1188/81 (ΦΕΚ 107/Α /1981) του Κώδικα περί καταστάσεως 
προσωπικού των Οργανισμών Τοπικής Αυτ/σης , δεν προ- 
βλέπονται οι προϋποθέσεις για τη διάθρωση των υπηρε¬ 
σιών των Ο.Τ.Α. ή των νομικών τους προσώπων, αλλάεπα- 
φίεταιστη διακριτική ευχέρεια του δημοτικού ή διοικητικού 
συμβουλίου, τα οποία είναι καιτα μόνα αρμόδια όργανα για 
την οργάνωση και τη διάρθρωση των υπηρεσιών τους σε 
διευθύνσεις τμήματα ή γραφεία αυτοτελή ή μη με στόχο 
την πλέον αποτελεσματική τους λειτουργία. Συνεπώς συ¬ 
ντρέχουν οι προϋποθέσεις για την προτεινόμενη κατάρτι¬ 
ση του Ο.Ε.Υ και εσφαλμένα το Υπηρεσιακό Συμβούλιο 
εξέδωσε αρνητική γνώμη για τη σύσταση μη αυτοτελούς 
Γ ραφείου Διοίκησης και Ταμιακής Υπηρεσίας. 

17. Την απόφαση του Γ ενικού Γ ραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής “Με εντολή Γενικού Γραμματέα” αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
του Νομικού Προσώπου «Δημοτικοί Παιδικοί Σταθμοί Κα¬ 
λαμαριάς» του Δήμου Καλαμαριάς Νομού Θεσσαλονί¬ 
κης κατά τα οριζόμενα στην 3/2001 απόφαση του Διοικη¬ 
τικού Συμβουλίου του Νομικού Προσώπου, στην 4/2002 
απόφαση του Δημοτικού Συμβουλίου Καλαμαριάς και 
την αριθ. 2/15.4.2002 (θέμα 27ο) σύμφωνη γνώμη του 
Υπηρεσιακού Συμβουλίου υπαλλήλων Ο.Τ.Α. Ν. Θεσσα¬ 
λονίκης (πλην Δήμου Θεσσαλονίκης), ο οποίος έχει ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΝΟΜΙΚΟΥ ΠΡΟΣΩΠΟΥ 

«ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΚΑΛΑΜΑΡΙΑΣ» 
Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Νομικού Προσώπου «ΔΗΜΟΤΙΚΟΙ 
ΠΑΙΔΙΚΟΙ ΣΤΑΘΜΟΙ ΚΑΛΑΜΑΡΙΑΣ» διαρθρώνονται εσω¬ 
τερικά σε μία Διεύθυνση ένα Τμήμα και ένα Γραφείο (μη 
αυτοτελές) ως εξής: 

• ΔΙΕΥΘΥΝΣΗ ΔΗΜΟΤΙΚΩΝ ΠΑΙΔΙΚΩΝ ΣΤΑΘΜΩΝ 

• Τμήμα Προσχολικής Αγωγής 

• Γ ραφείο Διοίκησης και Ταμειακής Υπηρεσίας (μη αυ¬ 
τοτελές) (άρθρα 200 παρ.1 και 203 παρ.5 Π.Δ/τος 410/ 
95). 

Άρθρο 2 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

Όλες οι θέσεις μόνιμου προσωπικού κατηγορίας ΠΕ, 
ΤΕ, ΔΕ διαβαθμίζονται απότονΔ' (εισαγωγικό) βαθμό έως 
τονΑ' (καταληκτικό) βαθμό. 

Όλες οι θέσεις μόνιμου προσωπικού κατηγορίας ΥΕ 
διαβαθμίζονται από τον Ε' (εισαγωγικό) έως τον Β' (κατα¬ 
ληκτικό) βαθμό (άρθρο 34 Ν.2190/94). 

Άρθρο 3 

ΘΕΣΕΙΣ ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ 

Α.ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

1. ΔΙΟΙΚΗΤΙΚΟ ΠΡΟΣΩΠΙΚΟ 

Κατηγορία ΠΕ 
Κλάδος ΠΕ Ψυχολόγων 
θέση μία (1) 

Κατηγορία ΤΕ 

Κλάδος ΤΕ Κοινωνικών Λειτουργών 
Θέση μία (1) 

Κατηγορία ΔΕ 
Κλάδος ΔΕ Διοικητικού 
Θέσεις Τρεις (3) 

Κατηγορία ΥΕ 

Κλάδος ΥΕ κλητήρων 
θέση μία (1) 

2. ΤΕΧΝΙΚΟ ΠΡΟΣΩΠΟ 
Κατηγορία ΔΕ 
Κλάδος ΔΕ οδηγών 
Θέσεις δύο (2) 

3. ΥΓΕΙΟΝΟΜΙΚΟ ΠΡΟΣΩΠΙΚΟ 
Κατηγορία ΤΕ 

Κλάδος ΤΕ Μαιών 
Θέση μία (1) 

Κλάδος ΤΕ Βρεφονηπιοκόμων 
Θέσεις δώδεκα (12) 

Κατηγορία ΔΕ 

Κλάδος Βοηθών Βρεφονηπιοκόμων 
θέσεις πέντε (5) 

Κλάδος ΔΕ Μαγείρων 
θέσεις πέντε (5) 


Κατηγορία ΥΕ 

Κλάδος ΥΕ βοηθών μαγείρων 
Θέσεις πέντε (5) 

Κλάδος ΥΕ πρ/κού Καθ/τας 
Θέσεις δώδεκα (12) 

Β. ΘΕΣΕΙΣ ΠΡΟΣΩΡΙΝΩΝ ΚΛΑΔΩΝ 
(κατεχόμενες) 

1.ΕΚΠΑΙΔΕΥΤΙΚΟ ΠΡΟΣΩΠΙΚΟ 
Κατηγορία ΠΕ 
Κλάδος ΠΕ Νηπιαγωγών 
Θέσεις τρεις (3) θέσεις 

Κατηγορία ΤΕ 
Κλάδος ΤΕ Νηπιαγωγών 
Θέσεις δέκα (10) 

Οι θέσεις αυτές μετατρέπονται μόλις κενωθούν με 
οποιοδήποτε τρόπο σε θέσεις κλάδου ΤΕ Βρεφονηπιο¬ 
κόμων σύμφωνα με τις διατάξεις του άρθρου 35 του 
Ν.2646/98 & της οικ.Γ2/2397/17.11.87 Απόφασης των 
Υπουργών Προεδρίας Υγείας, Πρόνοιας και Κοινωνικών 
Ασφαλίσεων. 

Γ.ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 

1. ΕΚΠΑΙΔΕΥΤΙΚΟ ΠΡΟΣΩΠΙΚΟ 
Κατηγορία ΠΕ 

Κλάδος ΠΕ Νηπιαγωγών (προσωρινός) 

Θέση μία (1) 

2. ΥΓΕΙΟΝΟΜΙΚΟ ΠΡΟΣΩΠΙΚΟ 
Κατηγορία ΥΕ 

Κλάδος ΥΕ Βοηθών Μαγείρων 
Θέση μία (1) 

Κλάδος ΥΕ Πρ/κού Καθ/τας 
Θέση μία (1) 

Οι θέσεις αυτές καταργούνται μόλις κενωθούν με οποι- 
ονδήποτετρόπο. 

Δ.ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕ- 
ΝΟΥΧΡΟΝΟΥ 

Το Νομικό Πρόσωπο «ΔΗΜΟΤΙΚΟΙ ΠΑΙΔΙΚΟΙ ΣΤΑΘ¬ 
ΜΟΙ ΚΑΛΑΜΑΡΙΑΣ» μπορεί να προσλαμβάνει κάθε έτος 
δέκα πέντε (15) υπαλλήλους διαφόρων ειδικοτήτων με 
σχέση εργασίας ιδ. δικαίου ορισμένου χρόνου για την 
κάλυψη εποχιακών αναγκών (άρθρο 18 παρ.12 του 
Ν.2503/97). 

Άρθρο 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Προϊστάμενοι της Διεύθυνσης Δημοτικών Παιδικών 
Σταθμών και του Τμήματος Προσχολικής Αγωγής επιλέ¬ 
γονται υπάλληλοι των κλάδων ΠΕ Νηπιαγωγών (προσω¬ 
ρινός) ή ΤΕ Νηπιαγωγών (προσωρινός), εφόσον υπηρε¬ 
τούν ακόμη , ή ΤΕ Βρεφονηπιοκόμων. 

Άρθρο 5 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 
Αρμοδιότητες Προϊσταμένου Διεύθυνσης 
Εποπτεύει, συντονίζει και κατευθύνει όλες τις υπηρε¬ 
σίες του Νομικού Προσώπου. 

Επιμελείται σε συνεργασία με τους παιδαγωγούς του 
Νομικού Προσώπου για την εφαρμογή των σύγχρονων 
απόψεων της Παιδαγωγικής και της Ψυχολογίας. 

Είναι αρμόδιος για την εύρυθμη λειτουργία του Νομι¬ 
κού Προσώπου. 

Εισηγείται στο Διοικητικό Συμβούλιο κάθε θέμα που 
αφορά τη λειτουργία ,το προσωπικό, τους γονείς και την 
υλικοτεχνική υποδομή του Νομικού Προσώπου όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• Το παιδαγωγικό υλικό και τον πόσης φύσεως εξοπλι¬ 
σμό 

• Τις απαραίτητες εργασίες για την επισκευή και συ¬ 
ντήρηση των κτιρίων 

• Την επιμόρφωση του προσωπικού 

Εγκρίνει και υπογράφει τα αιτήματα των προϊσταμένων 
που αφορούν ανάγκες των τμημάτων τους. 

Παρίσταται στις Συνεδριάσεις του Διοικητικού Συμβου¬ 
λίου εφόσον του ζητηθεί από τον Πρόεδρο του Σταθμού 
για να εκφέρει τη γνώμη του. 

Φροντίζει για την πιστή εφαρμογή της κείμενης νομοθε¬ 
σίας του κανονισμού λειτουργίας του Σταθμού, των εγκυ¬ 
κλίων και οδηγιών του Δήμου και την πιστή εκτέλεση των 
αποφάσεων του Δ.Σ. 

Συγκαλεί τουλάχιστον μία φορά το μήνα τους προϊστα¬ 
μένους των Τμημάτων και το προσωπικό του Σταθμού για 
συζήτηση και ενημέρωση σε γενικότερα θέματα που απα¬ 
σχολούν το Σταθμό και για προγραμματισμό νέων δρα¬ 
στηριοτήτων. 

Τηρεί την σφραγίδα του Νομικού Προσώπου και το αρ¬ 
χείο της εμπιστευτικής αλληλογραφίας αυτού. 

Συγκαλεί ύστερα από απόφαση του Δ.Σ. συγκέντρωση 
γονέων και κηδεμόνων τουλάχιστον δύο φορές το χρόνο 
στην οποία παρευρίσκεται ο ίδιος, ένα από τα μέλη του 
Δ.Σ., οι υπάλληλοι του Σταθμού και το λοιπό προσωπικό 
αυτού. 

Συνυπογράφει τα δελτία εισαγωγής και τις μισθοδοτι- 
κές καταστάσεις των αποδοχών του προσωπικού οι οποί¬ 
ες συντάσσονται από τον Διοικητικό υπάλληλο. 

Παρακολουθεί και ελέγχει σε τακτά χρονικά διαστήμα¬ 
τα τα Βιβλία διαχείρισης - διοίκησης και λοιπά παραστατι¬ 
κά στοιχεία που τηρεί το Γραφείο Διοικητικού - Λογιστι¬ 
κού. 

Όταν απουσιάζει ή κωλύεται τα παραπάνω καθήκοντα 
του τα ασκεί ο νόμιμος αναπληρωτής του. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

Επιμελείται σε συνεργασία με τον προϊστάμενο της Δι¬ 
εύθυνσης και τους παιδαγωγούς του σταθμού για την 
εφαρμογή των σύγχρονων απόψεων της Παιδαγωγικής 
και Ψυχολογίας. 

Πρόί'σταταιτων υπαλλήλων του Παιδικού Σταθμού ήτοι 
του εκπαιδευτικού και βοηθητικού προσωπικού, είναι 
υπεύθυνος γιατηντήρηση του ωραρίου του προσωπικού, 
προγραμματίζει και εγκρίνει τις άδειες αυτού ώστε να μην 
δημιουργούνται λειτουργικά προβλήματα. 

Συνεργάζεται με το γραφείο Διοικητικού - Λογιστικού 
και το Διοικητικό Συμβούλιο για την κατάρτιση του ετήσι¬ 
ου προϋπολογισμού εσόδων - εξόδων και τον Απολογι¬ 
σμό του Νομικού Προσώπου. 

Καταρτίζειτις εκθέσεις αξιολόγησης όλωντων υπαλλή- 
λωντου Νομικού Προσώπου. 


Παρακολουθεί την ισχύουσα για τους Παιδικούς Σταθ¬ 
μούς Νομοθεσία και ενημερώνει τον προϊστάμενο Διεύ¬ 
θυνσης ,τον Πρόεδρο και το Διοικητικό Συμβούλιο. 

Τηρεί από τα βιβλία Διοίκησης του Σταθμού τα εξής: 

α) Βιβλίο Παρουσίας Προσωπικού. 

β) Βιβλίο Εμπιστευτικού Πρωτοκόλλου. 

γ) Βιβλίο παρατηρήσεων μελών του Διοικητικού Συμ¬ 
βουλίου. 

δ) Τηρείτο μητρώο νηπίων το οποίο και ενημερώνει κα¬ 
θώς και όσα ορίζουν οι κείμενες διατάξεις. 

Παρακολουθεί και ελέγχει σε τακτά χρονικά διαστήμα¬ 
τα τα Βιβλία Διαχείρισης και τα λοιπά παραστατικά στοι¬ 
χεία που τηρούνται από το Γ ραφείο Διοικητικού- Λογιστι¬ 
κού. 

Επιμελείται για τον εφοδιασμό του Παιδικού Σταθμού 
σε συνεργασία με το γραφείο Διοικητικού - Λογιστικού 
όσον αφορά τα αναγκαία τρόφιμα, λοιπά είδη και υλικά 
καθώς και για την συντήρηση και διάθεση αυτών. 

Εισηγείται για την προμήθεια του αναγκαίου εκπαιδευ¬ 
τικού υλικού. 

Υπογράφει τις μισθοδοτικές καταστάσεις των αποδο¬ 
χών του προσωπικού. 

Ελέγχει ανά πάσα στιγμή τους χώρους των Παιδικών 
Σταθμών. 

Εισηγείται στον προϊστάμενο Διεύθυνσης και στον Πρό¬ 
εδρο του Διοικητικού Συμβουλίου την μετάταξη ,κατανο¬ 
μή, μετακίνηση και όλες τις υπηρεσιακές μεταβολές στο 
προσωπικό του Νομικού Προσώπου. Ασκεί κάθε άλλη αρ¬ 
μοδιότητα ,η οποία πηγάζει από την γενικότερη αποστο¬ 
λή της. 

Τηρείτο βιβλίο διδαχθείσας ύλης. 

Ασκεί και άλατα καθήκοντα των υπαλλήλωντου κλάδου 
Βρεφονηπιοκομίας ή Νηπιαγωγών. 

Όταν απουσιάζει ή κωλύεται όλα τα παραπάνω καθήκο¬ 
ντα ασκεί ο νόμιμος αναπληρωτής του. 

Αρμοδιότητες Γ ραφείου Διοίκησης και Ταμειακής Υπη¬ 
ρεσίας 

Βεβαιώνει και εισπράττει τα έσοδα του νομικού προσώ¬ 
που εκδίδοντας τα τριπλότυπα ή γραμμάτια είσπραξης 
που προβλέπονται από τα άρθρα 54 και 55 του ΒΔ 17/5- 
15/6/1959 (άρθρο 18 περ.4 εδάφ. δ' ΚΥΑ Π2β/2827/1997). 
Τα αποδεικτικά είσπραξης θεωρούνται προηγουμένως 
από την Διευθύντρια του Νομικού Προσώπου. 

Καταρτίζει το σχέδιο του προϋπολογισμού με βάση τις 
οδηγίες του προέδρου του διοικητικού συμβουλίου και 
φροντίζει για την αναμόρφωσή του. 

Εκδίδει και εξοφλεί τα χρηματικά εντάλματα πληρωμής 
με βάση τα νόμιμα κατά περίπτωση δικαιολογητικά. 

Συνυπογράφει με τον πρόεδρο του Δ.Σ. ή την Διευθύ¬ 
ντρια τις επιταγές για την πληρωμή των δαπανών. 

Αναλαμβάνει χρήματα από τον τραπεζικό λογαριασμό 
του Νομικού Προσώπου. 

Πληρώνει χωρίς χρηματικό ένταλμα τις δαπάνες που 
έχουν υπαχθεί στις διατάξεις του άρθρου 38 του ΒΔ 17/5- 
15/6/59. 

Διαχειρίζεται την Πάγια Προκαταβολή. 

Συντάσσει τις μισθοδοτικές καταστάσεις του προσωπι¬ 
κού 

Μεριμνά για την υποβολή των οικονομικών στοιχείων 
που προβλέπει η παρ.5 του άρθρου 7 του Ν. 2839/2000 
και η ΚΥΑ 2024530/489/1994. 

Υποβάλλει στην ΔΟΥ τη φορολογική δήλωση και τις συ¬ 
γκεντρωτικές καταστάσεις του άρθρου 20 του ΚΒΣ και 
φροντίζει για την έγκαιρη απόδοση των κρατήσεων κα¬ 
θώς και για την εκπλήρωση γενικά των υποχρεώσεων του 
νομικού προσώπου προς το Δημόσιο και τους ασφαλιστι¬ 
κούς φορείς. 

Έχει την ευθύνη της τήρησης και ορθής ενημέρωσης 
των διαχειριστικών και λογιστικών βιβλίων, που προβλέ- 
πονται από τις διατάξεις του άρθρου 63 του ΒΔ 17/5- 
15/6/1959 και των άρθρων 4 παρ.3 και 6 του ΒΔ 542/61. Τα 
βιβλία που προβλέπονται από το Β.Δ/γμα πριν από την 
χρήση τους αριθμούνται μονογράφονται και θεωρούνται 
από τον Πρόεδρο του Δ.Σ. 

Όλα τα διαχειριστικά βιβλία κλείνουν μετά τη λήξη του 
οικονομικού έτους κατά τον τρόπο που ορίζει η απόφαση 
του Υπουργού Οικονομικών 1018249/281/208 Α/1998. 

Υποβάλλει στο διοικητικό συμβούλιο τον ετήσιο απολο¬ 
γισμό. 

Εκτελεί κάθε εργασία που αφορά την εκμετάλευση της 
κινητής και ακίνητης περιουσίας του νομικού προσώπου 
και την αγορά ή μίσθωση ακινήτων που ανήκουν σε τρί¬ 
τους. 

Ευθύνεται για την προμήθεια και τον έγκαιρο εφοδια- 
σμότου σταθμού μετά αναγκαία τρόφιμα καιλοιπά υλικά, 
για την καλή φύλαξη, συντήρηση και διάθεσή τους, κα¬ 
θώς και για την λοιπή εν γένει περιουσία του σταθμού, 
σύμφωνα με τις εκάστοτε αποφάσεις του Διοικητικού 
Συμβουλίου. 

Εκτελεί κάθε άλλη διοικητική ή διαχειριστική εργασία. 

Τα καθήκοντα του διαχειριστή, όταν δεν υπηρετεί υπάλ¬ 
ληλος με αυτή την ειδικότητα ή όταν αυτός που υπηρετεί 
απουσιάζει ή κωλύεται, τα ασκεί η Διευθύντρια του Νομι¬ 
κού Προσώπου. 

Αρμοδιότητες Κοινωνικού Λειτουργού 

Συμβάλλει στην πρόληψη ή αντιμετώπιση προβλημά¬ 
των των παιδιών του Σταθμού και των οικογενειών τους 
εφόσον στην τελευταία περίπτωση αυτό ζητηθεί ή είναι εκ 
των προτέρων αναγκαίο. 

Πραγματοποιεί τις κοινωνικές έρευνες σε συνεργασία 
με το παιδαγωγικό προσωπικό με το οποίο βρίσκεται σε 
συνεχή επαφή. 

Αρμοδιότητες Ψυχολόγου 

Παρέχει συμβουλευτικές υπηρεσίες σε θέματα ψυχο¬ 
λογικής υποστήριξης παιδιών και γονέων συνεργαζόμενη 
με τον Κοινωνικό Λειτουργό και το παιδαγωγικό προσωπι¬ 
κό. 

Βοηθά και συμβουλεύει το παιδαγωγικό προσωπικό για 
την καλύτερη απόδοση στην εργασία τους με διαλέξεις, 
συζητήσεις και ιδιαίτερες συναντήσεις. 

Αρμοδιότητες Υπαλλήλων κλάδων Βρεφονηπιοκομίας 
και Νηπιαγωγών 

Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

Εισηγούνται στον Προϊστάμενο Τμήματος γιατον έγκαι¬ 
ρο εφοδιασμό των αιθουσών με τα απαιτούμενα είδη και 
ευθύνονται για την είσοδο κάθε ατόμου σ’ αυτές. 

Επιβλέπουν για την τακτοποίηση των κρεβατιών των 
παιδιών και των λοιπών επίπλων και γιατον κατάλληλο αε¬ 
ρισμό των αιθουσών. 


Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

Καταχωρούν και υπογράφουν καθημερινά τη διδαχθείσα 
ύλη στο σχετικό βιβλίο που τηρείται από τον Προϊστάμενο. 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

Παρακολουθούντη διανομή του φαγητού στα παιδιά, που 
πραγματοποιείται απότο βοηθητικό προσωπικό μαγειρείου 
και το προσωπικό καθαριότητας - βοηθητικών εργασιών. 

Επιλαμβάνονται για την ανάπαυση των παιδιών. 

Διατηρούν επαφή με τους γονείς ή κηδεμόνες και τους 
ενημερώνουν για τη συμπεριφορά και την ψυχοσωματική 
υγεία των παιδιών του τμήματός τους. 

Βοηθούν τον Προϊστάμενο κατά τις ώρες που δεν απα¬ 
σχολούνται με τα παιδιά, στη διοικητική και διαχειριστική 
εργασία, σε περίπτωση που δεν υπηρετεί διοικητικός 
υπάλληλος ή υπηρετεί αλλά απουσιάζει ή κωλύεται, ως 
και εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου 

Αρμοδιότητες Βοηθών Βρεφονηπιοκόμων 

Βοηθάει το προσωπικό της προηγουμένης παραγρά¬ 
φου σε όλα τα καθήκοντα του και εκτελεί τις οδηγίες που 
παίρνει από αυτό. 

Στην περίπτωση απουσίας του Παιδαγωγικού Προσω¬ 
πικού αντικαθιστά αυτό απευθυνόμενη στον Προϊστάμε¬ 
νο της Διεύθυνσης ή του Τμήματος για βοήθεια και υπο- 
στήριξη. 

Αρμοδιότητες Μαγείρων 

Είναι υπεύθυνοι για το μαγειρεία για την επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο. 

Επιμελούνται ιδαιτέρως για την τήρηση όλων των όρων 
υγιεινής στους χώρους παρασκευής φαγητού και ειση- 
γούνται κάθε σχετικό μέτρο. 

Παραλαμβάνουν καθημερινά από τον διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
φροντίζουν το σχετικό δελτίο. 

Φροντίζουν για τα σερβίρισμα του πρωινού, προγεύμα¬ 
τος και γεύματος και είναι αποκλειστικά υπόλογοι για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως ως και 
για την υγιεινή κατάσταση των χώρων του Μαγειρείου, 
ευθυνόμενη για κάθε απώλεια ή αδικαιολόγητη κατα¬ 
στροφή. 

Προτείνουν τη λήψη κάθε μέτρου που θεωρούν απα¬ 
ραίτητο γαιτην καλή λειτουργία του Μαγειρείου. 

Φροντίζουν για την έγκαιρη τακτοποίηση και φύλαξη 
των προμηθευόμενων τροφίμων και ειδών καθαριότητας 
στους κατάλληλους χώρους αποθήκευσης και είναι υπεύ¬ 
θυνοι για την καθαριότητα και τάξη του χώρου αποθή¬ 
κευσης αυτών. 

Στις παραπάνω εργασίες βοηθούνται από τους βοη¬ 
θούς μαγείρων ή το πρ/κό καθ/τας με υπόδειξη του προϊ¬ 
σταμένου. 

Αρμοδιότητες Βοηθών Μαγείρων 

Βοηθούντον Μάγειρα ή την Μαγείρισσα σε όλαταπρο- 
αναφερθέντα καθήκοντα του και σε περίπτωση που ο Μά¬ 
γειρας απουσιάζει ή κωλύεται ο βοηθός Μαγείρου εκτε¬ 
λεί όλα τα καθήκοντά του. 

Φροντίζουν για την διανομή του φαγητού για την συ¬ 
γκέντρωση των ειδών εστίασης μετά το τέλος του γεύμα¬ 
τος. 

Βοηθούν τον Μάγειρα ή την Μαγείρισσα στην προετοι¬ 
μασία του φαγητού. 

Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του προϊσταμένου του Σταθμού. 

Αρμοδιότητες Οδηγών 

Επιλαμβάνεται για την ασφαλή μεταφορά των φιλοξε- 
νουμένων παιδιών προς και από τους Σταθμούς. 

Είναι υπεύθυνος για την καλή συντήρηση και καθαριό¬ 
τητα των αυτοκινήτων του Σταθμού και οφείλει να τηρεί 
σχολαστικά τον Κώδικα Οδικής Κυκλοφορίας και τους 
όρους ασφαλούς μεταφοράς. 

Εκτελεί εξωτερικές εργασίες του νομικού προσώπου 
στο μεσοδιάστημα των μεταφορών. 

Αρμοδιότητες Προσωπικού Καθαριότητας (ΒΟΗΘ. ΕΡ¬ 
ΓΑΣΙΩΝ) 

Εκτελούν τις εργασίες καθαριότητας όλων των εσωτε¬ 
ρικών και εξωτερικώνχώρωντου παιδικού σταθμού εκτός 
εκείνων του Μάγειρα και της αποθήκης. 

Είναι αποκλειστικά υπόλογοι για το γενικό ιματισμό του 
σταθμού που παραλαμβάνου ν από τον υπάλληλο του κλά¬ 
δου Διοικητικού - Λογιστικού εκτός εκείνου που χρησιμο¬ 
ποιείται από το παιδαγωγικό προσωπικό και είναι υποχρε¬ 
ωμένο για την καλή συντήρηση και φύλαξη - είναι δε υπό¬ 
λογο για αδικαιολόγητγ απώλεια ή καταστροφή αυτού. 

Βοηθούν τον Μάγειρα στην προετοιμασία του φαγητού 
σε περίπτωση που δεν υπάρχει βοηθός. 

Φροντίζουν για τη διανομή του φαγητού και παρευρί- 
σκονται στην τραπεζαρία κατά την ώρα του φαγητού, 
βοηθούν δε τα νήπια καθ’ όλη τη διάρκεια του φαγητού. 

Φροντίζουν για την καθαριότητα του χώρου της τραπε¬ 
ζαρίας πριν και μετά το φαγητό καθώς και των επίπλων και 
σκευών του Σταθμού. 

Βοηθούν τα νήπια κατά την προετοιμασία ανάπαυσής 
τους και κατά την προετοιμασία αποχώρησής τους. 

Σε περίπτωση ασθένειας ή κωλύματος του Μαγείρου ή 
υπαλλήλου του ίδιου κλάδου εκτελούν τα καθήκοντα αυ¬ 
τών εκ περιτροπής με υπόδειξη του προϊσταμένου του 
τμήματος. Παρευρίσκονται στο χώρο που πλένονται τα 
νήπια προκειμένου να φροντίσουν για την ασφάλειά τους 
και να τα βοηθήσουν. Επιμελούνται την καθαριότητα των 
νηπίων και τα αλλάζουν σε έκτακτες περιπτώσεις. 

Εκτελούν κάθε άλλη εργασία καθ’ άλλη εργασία καθ’ 
υπόδειξη του προϊσταμένου. 

Άρθρο 7 

ΚΑΤΑΝΟΜΗ ΠΡΟΣΩΠΙΚΟΥ- 
ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΟΥ 

Η κατανομή του προσωπικού στις διάφορες υπηρεσίες 
και τα γραφεία του Σταθμού και η ανάθεση των καθηκό¬ 
ντων τόσο αυτών που αναφέρονται στον παρόντα οργανι¬ 
σμό όσο και αυτών που θα προκύψουν στο μέλλον, γίνεται 
με απόφαση Προέδρου αναλόγως των παρουσιαζομέ- 
νων, κάθε φορά, υπηρεσιακών αναγκών. 


Η άσκηση των καθοριζομένων με τον παρόντα οργανι¬ 
σμό λειτουργιών βασίζεται σε κανονιστικές πράξεις που 
εκδίδονται από τον Πρόεδρο σύμφωνα με τις διατάξεις 
του Δημοτικού και Κοινοτικού Κώδικα. 

Για την επιλογή των Προϊσταμένων της Διεύθυνσης και 
των Τμημάτων του Νομικού Προσώπου εφαρμόζονται οι 
διατάξεις του άρθρου 36 του Ν. 2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης» (ΦΕΚ28/Α/3.3.94). Η τοποθέτηση αυ¬ 
τού πραγματοποιείται τελικά στην αντίστοιχη οργανική 
μονάδα για τρία χρόνια με απόφαση του Π ροέδρου. Ο το¬ 
ποθετούμενος ως Προϊστάμενος εξακολουθεί να ασκείτα 
καθήκοντάτου μέχριτηντυχόν επανεκλογή του, ήτηντο- 
ποθέτηση νέου Προϊσταμένου. 

Τον προϊστάμενο που απουσιάζει ή κωλύεται να ασκή¬ 
σει τα καθήκοντά του αναπληρώνει ο αρχαιότερος υπάλ¬ 
ληλος του σταθμού. 

Άρθρο 8 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για τον διορισμό των 
υπαλλήλων στις αντίστοιχες θέσεις ορίζονται από τις δια- 
τάξειςτου Π. Δ/τος 50/2001 «Καθορισμόςτωνπροσόντων 
διορισμού σε θέσεις φορέων του Δημόσιου Τομέα», 
37α/87 «Μερική επέκταση διατάξεων που ισχύουν για 
τους Δημοσίους Υπαλλήλους και τους υπαλλήλους των 
άλλων νομικών προσώπων δημοσίου δικαίου και στους 
υπαλλήλουςτων Ο.Τ.Α.» καθώς και του Π.Δ/τος 22/90. 

Άρθρο 9 

Για τον διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύ- 
ουσες νομοθετικές διατάξεις «Περί καταστάσεως προ¬ 
σωπικού των Ο.Τ.Α.» σε συνδιασμό με τις διατάξεις του 
Υπαλληλικού κώδικα και την εργατική νομοθεσία. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΚΑΛΑΜΑΡΙΑΣ» 
το ύψος της οποίας ανέρχεται στο ποσό των 320.000.000 
δρχ. για το τρέχον οικονομικό έτος και για τα επόμενα οι¬ 
κονομικά έτη, εφόσον καλυφθούν όλες οι θέσεις. Οι σχε¬ 
τικές πιστώσεις έχουν εγγράφει στους Κ.Α. 05/111.1 και 
05/112.1 του προϋπολογισμού. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μάίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

